I'm With You

I'm With You — ჯგუფ Red Hot Chili Peppers-ის მეთერთმეტე სტუდიური ალბომი. იგი გამოვიდა 2011 წლის 26 აგვისტოს. დისკი ჩაიწერა ჯგუფის ახალ გიტარისტ, ჯოშ კლინჰოფერისა და პროდიუსერ რიკ რუბინის მონაწილეობით. პირველი სინგლი ალბომიდან არის The Adventures of Raindance Maggie. ვოკალისტ ენტონი კიდისის თქმით, „უეჭველია, რომ ეს არის დასაწყისი“.

 ისტორია 

2007 წელს, საკონცერტო ტურნეს Stadium Arcadium დასრულების შემდეგ, ჯგუფმა გადაწყვიტა ერთწლიანი დასვენებით სცენიდან დროებით წასვლა. თუმცა, პაუზამ 2 წელი გასტანა. ამ პერიოდში ფლი სწავლობდა მუსიკის თეორიას სამხრეთ კალიფორნიის უნივერსიტეტში, ჩედ სმითი მუშაობდა სუპერჯგუფ Chickenfoot-ში, ჯონ ფრუშანტე კი - მეათე სოლო ალბომზე, The Empyrean. ენტონი კიდისის თქმით, 1999 წლიდან კოლექტივი არ შეჩერებულა. საბოლოოდ, ფრუშანტემ განაცხადა ჯგუფის დატოვების შესახებ. მისი თქმით, ადგილი არ ჰქონია რამე სახის ჩხუბს.

ჯონის წასვლას მოჰყვა დისკუსიები ახალი გიტარისტის აყვანის შესახებ. მრავალი დისკუსიის შემდეგ კოლექტივმა არჩევანი ჯოშ კლინჰოფერზე, სასცენო ტექნიკურ ასისტენტზე შეაჩერა, რომელსაც დიდი ხნის განმავლობაში იცნობდა.

2009 წელს კლინჰოფერი შეუერთდა ჯგუფს და მათ რეპეტიციები დაიწყეს. საგულისხმოა, რომ რეპეტიციების პირველ დღეს, 12 ოქტომბერს, გარდაიცვალა ჯგუფის ბიოგრაფი, ბრენდან მალენი, რაც ფლის თქმით, სიმბოლური და ემოციური იყო.

კლინჰოფერის საკონცერტო დებიუტი ჯგუფთან ერთად 2010 წლის 29 იანვარს შედგა, ნილ იანგის სიმღერის A Man Needs a Maid შესრულებით MusiCares-ის მიერ ორგანიზებულ საღამოზე, რომელზეც იანგის სიმღერები სრულდებოდა.

 ჩაწერა 

ალბომის პროდიუსერის სახით სტუდიაში დაბრუნდა რიკ რუბინი. მასალა იწერებოდა სტუდიაში Cello, ლოს-ანჯელესში, 2010 წლის სექტემბრიდან 2011 წლის მარტამდე. რუბინის თქმით, მასალის რაოდენობა იძლეოდა საშუალებას, კვლავ გამოეცათ ორმაგი ალბომი, მაგრამ გადაწყდა, რომ ასე არ მოხდებოდა. ფლიმ დაადასტურა, რომ დაიწერა 70 სიმღერამდე.

ჩაწერის დროს კოლექტივი კმაყოფილი იყო კლინჰოფერის წვლილით, რაშიც მათ რუბინიც ეთანხმებოდა. კიდისის თქმით, ახალი ალბომის ჩაწერა ერთგვარი ევოლუციის მსგავსი იყო და ჯოშმა ჯგუფის ჟღერადობას ახალი დინამიკა დაამატა. ფლის თანახმად, კლინჰოფერი სიმღერებს ასევე ფორტეპიანოზე წერდა.

ცნობილია, რომ პირველი სიმღერა, დაწერილი ალბომისთვის იყო Brendan's Death Song, რასაც მოჰყვა Annie Wants a Baby-ს ნაწილის ჩაწერაც. პირველი სიმღერა, Monarchy of Roses, იყო უფრო ბნელი სიმღერა, ფანკისა და პოპ-მუსიკის აღრევით, დაწერილი სამუშაო სათაურით Disco Sabbath. სხვა სიმღერები, მაგალითად Did I Let You Know, სოციალური თემატიკის მატარებელია, ხოლო Police Station-ში მიმოიხილება ლოს-ანჯელესის პოლიციის ისტორია, რომელსაც ასევე ახლავს ძალაუფლების გადამეტების ფაქტების აღნიშვნაც. ენტონის თანახმად, უკანასკნელი სიმღერა, რომელიც სტუდიაში ალბომისთვის შექმნეს, იყო Even You Brutus - ჩაწერილი მას შემდეგ, რაც ყველა სიმღერა უკვე დაიწერა და მიმდინარეობდა მათი სტუდიაში ჩაწერა.

ფლის თქმით, ალბომის ძირითადი თემებია სიცოცხლე და სიკვდილი. დისკის მუსიკალურ მხარეზე, მისივე მტკიცებით, გავლენა იქონიეს როლინგ სტოუნზის ალბომებმა Exile on Main Street და Tattoo You, ასევე აფრიკული მუსიკის ჰანგებმა.

ალბომის სათაურის შერჩევისას, ჯგუფს გრძელი სია ჰქონდა. I'm With You, კიდისის თქმით, არის ერთგვარი პასუხი კითხვაზე, რომელსაც ჯგუფს უსვამენ, როდესაც იგი მუსიკალური ჰორიზონტიდან ქრება. საგულისხმოა, რომ Mother's Milk-ის შემდეგ ეს არის პირველი ალბომი, რომელშიც არ არის შეტანილი სასათაურო კომპოზიცია.

 ყდა 

ჩედის 2011 წლის ივნისის ინტერვიუში ნათქვამი იყო, რომ ალბომის ყდას მოამზადებდა ბრიტანელი მხატვარი დემიენ ჰერსტი. 5 ივლისს ყდა გამოქვეყნდა ინტერნეტ-რესურსებზე.

 სიმღერების სია 

ორმაგი დისკი I'm with You - Australian Tour Edition გამოვიდა ავსტრალიაში, 2013 წლის 11 იანვარს. მასში შეტანილია სრული სტუდიური ალბომი და ზოგიერთი სიმღერა, რომელიც მოგვიანებით მოხვდა სინგლების სერიაში I'm with You Sessions.

I'm with You Sessions

2012 წლის აგვისტოში ჯგუფმა დაიწყო ალბომში არმოხვედრილი სიმღერების ცალკე სინგლებზე გამოცემა.

 პერსონალი 
Red Hot Chili Peppers
ფლი – ბას გიტარა, დამატებითი ვოკალი, საყვირი, ფორტეპიანო
ენტონი კიდისი –  წამყვანი ვოკალი
ჩედ სმითი – დასარტყმელი საკრავები, პერკუსია
ჯოშ კლინჰოფერი – გიტარები, კლავიშებიანი საკრავები, დამატებითი ვოკალები

სხვა მუსიკოსები
გრეგ კერსტინი – ფორტეპიანო, კლავიშებიანი საკრავები
მანი მარკი – ორგანი სიმღერაში Look Around
მაურო რეფოსკო – პერკუსია
ლენი კასტრო – პერკუსია
მაიკლ ბალჯერი – საყვირი სიმღერაში Did I Let You Know

ხმის ჩაწერის პერსონალი
გრეგ ფაიდელმენი – ხმის მიქსი
 ვლადიმირ მელერი – ხმის მასტერინგი
რიკ რუბინი – პროდიუსერი
ენდრიუ შეპსი – მიქსი

დამატებითი პერსონალი
კლარა ბალზარი – პრომო ფოტოგრაფია
დემიან ჰერსტი – მხატვრობა

ჩარტები და სერტიფიცირებები

ყოველკვირეული ჩარტები
 ჩარტი (2011) უმაღლესიპოზიციაარგენტინის ალბომების ჩარტი 1ავსტრალიის ალბომების ჩარტი 2ავსტრიის ალბომების ჩარტი2ბელგიის ალბომების ჩარტი (ფლანდრია) 3ბელგიის ალბომების ჩარტი (ვალონია) 2ბრაზილიის ალბომების ჩარტი 1კანადის ალბომების ჩარტი2ხორვატული ალბომების ჩარტი1ჩეხეთის ალბომების ჩარტი 2დანიის ალბომების ჩარტი 1ჰოლანდიის ალბომების ჩარტი 1ფინეთის ალბომების ჩარტი 1საფრანგეთის ალბომების ჩარტი2გერმანიის ალბომების ჩარტი1 საბერძნეთის ალბომების ჩარტი3უნგრეთის ალბომების ჩარტი1ირლანდიის ალბომების ჩარტი 1იტალიის ალბომების ჩარტი 1იაპონიის ალბომების ჩარტი 2მექსიკის ალბომების ჩარტი 1ახალი ზელანდიის ალბომების ჩარტი 1ნორვეგიის ალბომების ჩარტი 4პოლონეთის ალბომების ჩარტი 1სლოვენიის ალბომების ჩარტი 1სამხრეთ კორეის საერთაშორისო ალბომების ჩარტი 1ესპანეთის ალბომების ჩარტი1შვეიცარიის ალბომების ჩარტები 1ბრიტანეთის ალბომების ჩარტი 1აშშ Billboard 200 2

წლის საბოლოო ჩარტები
ჩარტი (2011)პოზიციაავსტრალიის ალბომების ჩარტი27ავსტრიის ალბომების ჩარტი19კანადის ალბომების ჩარტი29დანიის ალბომების ჩარტი52გერმანიის ალბომების ჩარტი21უნგრეთის ალბომების ჩარტი52ახალი ზელანდიის ალბომების ჩარტი 18სამხრეთ კორეის საერთაშორისო ალბომების ჩარტი 77შვეიცარიის ალბომების ჩარტი13ბრიტანეთის ალბომების ჩარტიhttp://www.officialcharts.com/charts/end-of-year-artist-albums-chart/20110109/37502/63 აშშ Billboard 20071

 სერტიფიცირებები 

 სქოლიო 

კატეგორია:Warner Bros. Records-ის ალბომები
კატეგორია:2011 წლის ალბომები
კატეგორია:Red Hot Chili Peppers-ის ალბომები
კატეგორია:ალბომები რიკ რუბინის პროდიუსერობით